kardosdrur/scandi-wiki huggingface dataset:
Rosemarie Ackermann

Rosemarie Ackermann, tidlegare Rosemarie Witschas, () er ein tysk tidlegare høgdehoppar frå Lohsa i Sachsen som tevla for Aust-Tyskland. Ho vart europameister i høgdeøvinga i 1974 og olympisk meister i same i 1976. Ackermann vart den fyrste kvinna i verda som svinga seg over to meter i høgdehopp.

Aktiv
Witschas deltok i høgdetevlinga under Sommar-OL 1972 i München og enda på sjuandeplass. Under europameisterskapen 1974 i Roma vann ho gullmedaljen med sigershøgda 1,95 meter. Dermed forbetra ho den to år gamle verdsrekorden til bulgarske Jordanka Blagojeva med ein centimeter.

Den 3. juli 1976 forbetra Ackermann verdsrekorden til 1,96 m. Under den olympiske høgdetevlinga i Montreal nokre veker seinare sikra ho seg OL-gullet med eit vinnarhopp på 1,93 meter, i hard konkurranse med Sara Simeoni frå Italia og Jordanka Blagojeva.

Ackermann forbetra verdsrekorden to gongar i 1977-sesongen. Den 14. august gjekk ho over 1,97 m i Helsinki. Knappe to veker seinare, 26. august 1977, vart ho under eit stemne i Berlin den aller fyrste kvinna som svinga seg over 2,00 meter. Ho vart med det hoppet den siste store utøvaren av dykkstilen i høgdehopping.

Under europameisterskapen 1978 i Praha klarde Ackermann sterke 1,99 meter, men måtte nøye seg med sølvmedaljen bakom Sara Simeoni som tok over verdsrekorden med vinnarhoppet på 2,01 m. Ackermann avslutta si tid som aktiv høgdehoppar i 1980, i ein sesong der ho vart nummer fire i øvinga under sommarleikane i Moskva.

Kjelder

 
 

Denne artikkelen bygger på «Rosemarie Ackermann» frå ,  den 25. august 2014.  

Tyske høgdehopparar
Europameistrar i friidrett for Aust-Tyskland
Olympiske meistrar for Aust-Tyskland
Austtyske deltakarar under sommar-OL 1972
Friidrettsutøvarar under sommar-OL 1972
Medaljevinnarar under sommar-OL 1976
Austtyske deltakarar under sommar-OL 1976
Friidrettsutøvarar under sommar-OL 1976
Austtyske deltakarar under sommar-OL 1980
Friidrettsutøvarar under sommar-OL 1980
Long Live Love av Olivia Newton-John

«Long Live Love» var den britiske songen i Eurovision Song Contest 1974 i Brighton i Storbritannia. Han vart sungen av Olivia Newton-John på engelsk.

Songen er skriven av Valerie Avon og Harold Spiro, som hadde arbeidd i lag som låtskrivarar for Belwin Mills Publishing sidan 1970. «Long Live Love» var den tredje songen Avon og Spriro hadde skrive for den britiske Eurovision-finalen.

Sidan 1964 hadde norma i A Song For Europe vore at alle nominerte songar vart framført av ein enkelt artist som vart vald ut av BBC-TV og Olivia Newton-John vart songaren dette året. Songen enda på delt 4. plass i finalen.

Newton-John spelte inn både denne songen og dei andre songane ho hadde sunge i den britiske finalen for albumet Long Live Love som kom ut i desember 1974. I Storbritannia gjekk singelen inn på singellista og nådde 11. plass der, og 9. plass i Irland. Songen nådde òg 11. plass i heimlandet Australia.

Lister

Kjelder

Denne artikkelen bygger på «Long Live Love (song)» frå ,  den 26. august 2014. 
 oppgav desse kjeldene:
Diggiloo net
 Ewbank, Tim (2008). Olivia: the biography of Olivia Newton-John. London: Piatkus. p. 97-100. ISBN 978-0-7499-0984-0

Singlar frå 1974
Songar frå 1974
Eurovision Song Contest 1974-songar
Britiske Eurovision Song Contest-songar
Olivia Newton-John-songar
Songar skriven av Harold Spiro
Gunhild Hoffmeister

Gunhild Hoffmeister () er ein tysk tidlegare friidrettsutøvar frå Forst i Brandenburg som tevla for Aust-Tyskland. Ho vart europameister på 1500 m i 1974, og tok til saman tre OL-medaljar på mellomdistansane under sommarleikane 1972 og 1976.

Aktiv
Hoffmeister deltok i EM 1969, utan å nå finale. Året etter vann ho 800 m i universiaden i Torino på tida 2.01,8. I 1971 tok ho sølvmedaljen på 1500 m i friidetts-EM i Helsingfors. Ho var også med i 800-metersfinalen, der ho datt.

Under sommar-OL 1972 i München gjorde Hoffmeister to gode løp. På 800 meter fekk ho bronsemedaljen og på 1500 m tok ho sølv. Ho fekk med seg to medaljar også frå EM i friidrett 1974. Meisterskapen, som vart avvikla i Roma, opna for hennar del med sølv på 800 meter bakom Liljana Tomova frå Bulgaria. På avslutningsdagen tok derimot Hoffmeister ein klar siger på 1500 m, framom nettopp Tomova.

I dei olympiske sommarleikane 1976 i Montreal kopierte Hoffmeister prestasjonen på 1500 m frå førre OL og tok ein ny sølvmedalje. 

Hoffmeister vart austtysk meister på 1500 m åra 1968-74 og 1976, samt på 800 m åra 1970-74 og 1976. Hennar personlege rekordar er 1.58,61 på 800 m og 4.01,4 på 1500 m, begge oppnådd i 1976. Ho la opp etter OL-sesongen 1976.

Kjelder

 
 
Denne artikkelen bygger på «Gunhild Hoffmeister» frå ,  den 26. august 2014.  
Denne artikkelen bygger på «Gunhild Hoffmeister» frå ,  den 26. august 2014.  
Denne artikkelen bygger på «Gunhild Hoffmeister» frå ,  den 26. august 2014.  
 

Tyske mellomdistanseløparar
Europameistrar i friidrett for Aust-Tyskland
Olympiske sølvmedaljevinnarar for Aust-Tyskland
Olympiske bronsemedaljevinnarar for Aust-Tyskland
Medaljevinnarar under sommar-OL 1972
Austtyske deltakarar under sommar-OL 1972
Friidrettsutøvarar under sommar-OL 1972
Medaljevinnarar under sommar-OL 1976
Austtyske deltakarar under sommar-OL 1976
Friidrettsutøvarar under sommar-OL 1976
Karin Burneleit

Karin Burneleit, gift Krebs, () er ein tysk tidlegare friidrettsutøvar, fødd i dåverande Gumbinnen, seinare Gusev i Kaliningrad oblast i dagens Russland. Ho tevla for Aust-Tyskland då ho vart europameister på 1500 m i 1971.

Aktiv
Burneleit var medlem av SC Dynamo Berlin og tevla på mellomdistansane 800 m og 1500 m. I 1968 vart ho innandørs europameister på 800 m. Same året vart ho austtysk meister på 800 m, hennar einaste nasjonale meisteritittel utandørs. Om hausten deltok ho så på 800 m under sommarleikane i Mexico-byen, og vart slått ut i semifinalane.

Høgdepunktet for Burneleit kom i europameisterskapen 1971 i Helsingfors. Her vann ho 1500-meteren på verdsrekordtida 4.09,6. Under dei olympiske sommarleikane 1972 vart ho nummer fire på 1500 m, trass i den sterke tida 4.04,1. I 1974 fekk ho sølvmedaljen på 1500 m i EM innandørs.

Kjelder
Denne artikkelen bygger på «Karin Burneleit» frå ,  den 26. august 2014.  
 

Tyske mellomdistanseløparar
Austtyske deltakarar under sommar-OL 1968
Friidrettsutøvarar under sommar-OL 1968
Austtyske deltakarar under sommar-OL 1972
Friidrettsutøvarar under sommar-OL 1972
Helga Seidler

Helga Seidler () er ein tysk tidlegare friidrettsutøvar frå Oberneuschönberg i Sachsen. Ho vann to EM-gull i 1971 og vart olympisk meister i 1972 for Aust-Tyskland på 4x400 m stafett.

Aktiv
Seidler vart i 1971 suveren europameister på 400 m under friidretts-EM i Helsingfors. Tida 52,14 sekundar var ei lita forbetring av hennar eigen seks veker gamle nasjonale rekord på distansen. Ho sprang så tredjeetappen for Aust-Tyskland då laget vann 4x400 m stafett på avslutningsdagen i meisterskapen.

Under sommar-OL 1972 i München vart Seidler nummer fire på 400 m, landsmannen Monika Zehrt vann OL-gullet. Dei to sprang dei to siste etappane for det austtyske laget som seinare i olympiaden sette ny verdsrekord med tida 3.22,9 og vann ein overbevisande siger framom USA.

Kjelder
Denne artikkelen bygger på «Helga Seidler» frå ,  den 26. august 2014.  
 

Tyske sprintarar
Europameistrar i friidrett for Aust-Tyskland
Olympiske meistrar for Aust-Tyskland
Medaljevinnarar under sommar-OL 1972
Austtyske deltakarar under sommar-OL 1972
Friidrettsutøvarar under sommar-OL 1972
Karin Balzer

Karin Balzer () er ein tysk tidlegare friidrettsutøvar frå Magdeburg. Ho vart olympisk meister på 80 meter hekk i 1964, og vann tre strake EM-gull på same korthekken i tida 1966-71. Balzer tevla for Aust-Tyskland.

Aktiv
Balzer deltok for det alltyske laget under sommar-OL 1960 i Roma, men vart slått ut på spesialdistansen 80 m hekk. I 1962 tok ho sølvmedaljen på same distansen under friidretts-EM i Beograd.

Balzer opplevde sin fyrste store triumf då ho vann korthekken under dei olympiske leikane i Tokyo i 1964. I 1966 sikra ho seg i Budapest den fyrste av tre EM-titlar i hekkeløp, seinare vann ho i Aten i 1969 og i Helsingfors 1971, då korthekkøvinga var forlenga til 100 meter hekk. Meisterskapen i Helsingfors gav henne også ein sølvmedalje på 4x100 m staftt med det austtyske laget. Innimellom EM-triumfane vann ho korthekken under Europacupen for lag både i 1967 og 1970.

Under sommar-OL 1972 i München avslutta Balzer si lange karriere med ein bronsemedalje på 100 m hekk.

I åra 1962-72 vann Balzer 12 gullmedaljar i austtyske meisterskap, flest på korthekken, men også i femkamp, lengdehopp og på 200 m.

Sonen Falk Balzer tevla på høgt internasjonal nivå på 110 m hekk.

Kjelder 

 
Denne artikkelen bygger på «Karin Balzer» frå ,  den 26. august 2014.  
 

Tyske hekkeløparar
Europameistrar i friidrett for Aust-Tyskland
Olympiske meistrar for Tyskland
Olympiske bronsemedaljevinnarar for Aust-Tyskland
Tyske deltakarar under sommar-OL 1960
Friidrettsutøvarar under sommar-OL 1960
Medaljevinnarar under sommar-OL 1964
Tyske deltakarar under sommar-OL 1964
Friidrettsutøvarar under sommar-OL 1964
Austtyske deltakarar under sommar-OL 1968
Friidrettsutøvarar under sommar-OL 1968
Medaljevinnarar under sommar-OL 1972
Austtyske deltakarar under sommar-OL 1972
Friidrettsutøvarar under sommar-OL 1972
Folk frå Magdeburg
Summer Nights frå Grease

«Summer Nights» er ein popsong frå musikalen Grease. Han er skriven av Jim Jacobs og Warren Casey, og den mest kjende versjonen vart spelt inn av John Travolta og Olivia Newton-John for filmversjonen av musikalen i 1978 og gjeven ut som singel same året. 

«Summer Nights» vart ein stor hit i både USA og Storbritannia sommaren 1978. Han finst på filmmusikkalbumet frå filmen og var ein av fleire hitsinglar frå filmen. Delar av songen vart introdusert for eit nytt publikum då han vart gjeven ut i 1990-åra som ein del av ein medley av fleire songar frå filmen.

Bakgrunn 
I filmversjonen av Grease, spelar Travolta og Newton-John hovudrollene Danny Zuko og Sandy Olsson.

Songen handlar om ei sommarforhold mellom Danny og Sandy, som enda då Sandy skal flytte attende til Australia med familien sin. Sandy får etter kort tid vite at familien hennar skal bli verande i USA og byrjar så på Rydell High School, der Danny òg er elev.

Kvar for seg møter både Danny og Sandy venen sine og fortel om sommarforholdet.

Lister
«Summer Nights» nådde femteplassen på Billboard Hot 100, og låg to veker på tredjeplassen på Cash Box-lista. Songen låg sju veker på toppen av singellista i Storbritannia. Denne singelen tok då over for «You're the One That I Want», frå same filmen, og Travolta-Newton-John hadde då lege samanhengande 16 veker på førsteplassen i Storbritannia i 1978. I Noreg nådde singelen andreplassen i fire veker mot slutten av 1978, medan «You're the One That I Want» samstundes låg på førsteplassen. 

I 2010 rangerte Billboard songen på niandeplassen på lista deira over beste sommarsongar gjennom tidene.

Songen har per 2010 seld 3,2 millionar eksemplar.

Andre versjonar
 Brighton-bandet 14 Iced Bears spelte songen i 1990 for Alvin Lives (In Leeds)
 Ska-punkbandet Less Than Jake spelte songen i 1996 for EPen «Greased».
 Songen er framført i fleire fjernsynsseriar og reklamar, som Glee.

Kjelder
Denne artikkelen bygger på «Summer Nights (Grease song)» frå ,  den 26. august 2014. 
 oppgav desse kjeldene:

Songar frå 1978
Singlar frå 19780
Olivia Newton-John-songar
John Travolta-songar
Nummer-ein-singlar på European Hot 100 Singles
Nummer-ein-singlar i Storbritannia
Duettar
Heide Rosendahl

Heidemarie Rosendahl, gift Ecker-Rosendahl, () er ein tysk friidrettsutøvar som tevla for Vest-Tyskland. Ho vann to gullmedaljar og ein sølvmedalje under Sommar-OL 1972 i München. Året i førevegen vart ho europameister i femkamp.

Aktiv
Rosendahl tok sølvmedaljen i femkamp under EM i friidrett 1966 i Budapest. Ho var småskadd under dei olympiske leikane 1968 i Mexico-byen, og vart nummer 18 i lengdehopp og trekte seg frå femkamptevlinga. Året etter sette ho verdsrekord i femkamp med 5155 poeng. I 1970 sette ho ny verdsrekord i lengdehopp med 6,84 m då ho sigra i universiaden i Torino. Rekorden stod i fem år.

Rosendahl vann gullmedaljen i femkampen under friidretts-EM 1971 i Helsingfors. I same meisterskapen fekk ho bronsemedaljen i lengdehopp med sluttresultatet 6,66 meter.  

Under dei olympiske sommarleikane i München i 1972 vann Rosendahl lengdetevlinga med eit hopp på 6,78 meter, ein centimeter lengre enn det Diana Jorgova frå Bulgaria oppnådde. I femkampen tok ho sølvmedalajen, med 4 791 poeng hamna ho ti poeng bakom gullvinnaren Mary Peters frå Storbritannia. Til sist i olympiaden var Rosendahl med på det vesttyske stafettlaget som vann 4 x 100 meter stafett med tid 42,81 sekundar, ny verdsrekord.

Rosendahl slutta som aktiv etter 1973-sesongen. Ho er gift med ein USA-amerikansk basketballspelar og er mor til stavhopparen Danny Ecker.

Kjelder
Denne artikkelen bygger på «Heide Ecker-Rosendahl» frå ,  den 26. august 2014.  
 

Tyske mangekjemparar
Tyske lengdehopparar
Europameistrar i friidrett for Vest-Tyskland
Olympiske meistrar for Vest-Tyskland
Olympiske sølvmedaljevinnarar for Vest-Tyskland
Vesttyske deltakarar under sommar-OL 1968
Friidrettsutøvarar under sommar-OL 1968
Medaljevinnarar under sommar-OL 1972
Vesttyske deltakarar under sommar-OL 1972
Friidrettsutøvarar under sommar-OL 1972
Magic av Olivia Newton-John

«Magic» er ein song frå 1980 som vart ein hit for Olivia Newton-John frå albumet til filmen Xanadu. Songen nådde toppen av Billboard Hot 100-lista, der han låg i fire veker frå 2. august 1980. Han nådde òg fjerdeplassen på den australske lista og 32. plass i Storbritannia.

«Magic» vart den største Adult Contemporary-hitten til Newton-John, og den største pophitten hennar fram til «Physical» låg på toppen av Hot 100 i ti veker i 1981. Magasinet Billboard rangerte «Magic» som den tredje mest populære singelen i 1980, berre bak «Call Me» av ondie og «Another Brick in the Wall, Part II» av Pink Floyd.

Innhald
MCA vinylsingel
"Magic" – 4:25
"Fool Country" – 2:29

Jet vinylsingel
"Magic" – 4:25
"Whenever You're Away From Me" – 4:22

Lister

2011-versjon

«Magic (Peach & Murphy remix)» var ein ny remix av songen frå 1980. I mai 2011 vart songen miksa av to australiarar, DJ Dan Murphy og Steve Peach , som laga ein ny dance-versjon av songen. Newton-John song ny vokal på songen. Inntektene av singelen gjekk til den humanitære gruppa WACCI. 

Det vart laga ein musikkvideo for den nye miksen i Sydney i Australia og i eit forsøk på kome inn i Guinness rekordbok for største besetning i ein musikkvideo, vart det nytta 350 personar. Newton-John er ikkje med i videoen.

Lister

Andre versjonar
 Ein ny versjon av songen av Stimulator vart nytta i reklamar for Macy's. Denne versjonen vart òg nytta i filmen Ella Enchanted.
 Sanna Nielsen spelte ein versjon av songen i 2008 på Stronger.
 Songen vart òg framført i musikalversjonen av Xanadu.
 Songen er med ei kort stund i fjernsynsserien Glee. 
 Ein versjon av songen vart sungen av  Meaghan Jette Martin for Disney Channel-filmen Wizards of Waverly Place: The Movie. 
 Ein versjon av Louise Tollson er med i filmen Gas Food Lodging.

Kjelder
Denne artikkelen bygger på «Magic (Olivia Newton-John song)» frå ,  den 26. august 2014. 
 oppgav desse kjeldene:

Bakgrunnsstoff
 

Songar frå 1980
Singlar frå 1980
Olivia Newton-John-songar
Songar på toppen av Billboard-lista
Songar skrivne av John Farrar
Songar produserte av John Farrar
Nummer-ein-singlar i Canada
Ingrid Mickler-Becker

Ingrid Mickler-Becker () er ein tysk tidlegare friidrettsutøvar frå Geseke i Nordrhein-Westfalen, som tevla for Vest-Tyskland. Ho vart olympisk meister i femkamp i 1968 og tok også OL-gull med Vest-Tysklands lag på 4x100 m stafett i 1972. Året før vann ho to gullmedaljar under EM i friidrett 1971.

Aktiv
Ingrid Becker deltok som den aller yngste i Tysklands tropp under Sommar-OL 1960 i Roma, der ho vart nummer ni høgdehopp. I 1968 tok ho gullmedaljen i femkampen i dei olympiske sommarleikane i Mexico-byen. Året etter sprang ho ein av etappane for Vest-Tysklands kvinnelag på 4x100 m stafett i friidretts-EM i Aten, og vart løna med ein sølvmedalje.

Mickler-Becker vart europameister i lengdehopp i Helsingfors i 1971. I sjette og siste omgangen landa ho på 6,76 meter, og avanserte frå bronseplassen til gull. På den korte stafetten over 4x100 m sprang ho på sisteetappen det vesttyske «firemannslaget» inn til ein ny gullmedalje.

Under sommar-OL 1972 i München kopierte dei vesttyske sprintkvinnene, med Mickler-Becker på plass, EM-triumfen på 4x100 m stafett ved å ta gull med ny verdsrekordtid; 42,81 sekundar.

Kjelder

 
Denne artikkelen bygger på «Ingrid Mickler-Becker» frå ,  den 26. august 2014.  
 

Tyske lengdehopparar
Tyske mangekjemparar
Europameistrar i friidrett for Vest-Tyskland
Olympiske meistrar for Vest-Tyskland
Tyske deltakarar under sommar-OL 1960
Friidrettsutøvarar under sommar-OL 1960
Tyske deltakarar under sommar-OL 1964
Friidrettsutøvarar under sommar-OL 1964
Medaljevinnarar under sommar-OL 1968
Vesttyske deltakarar under sommar-OL 1968
Friidrettsutøvarar under sommar-OL 1968
Medaljevinnarar under sommar-OL 1972
Vesttyske deltakarar under sommar-OL 1972
Friidrettsutøvarar under sommar-OL 1972
Petra Vogt

Petra Vogt, gift Kandarr, () var ein tysk friidrettsutøvar frå Halle an der Saale som tevla for Aust-Tyskland. Ho vart trifaldig europameister under EM i friidrett 1969 i Aten.

Aktiv
Vogt var akkurat fylt 19 år då ho under friidretts-EM i Aten i 1969 vann både 100 meter, 200 meter og 4x100 m stafett. På 200 m slo ho landsmannen Renate Meißner på sølvplass med tre hundredals sekund, og bronsevinnaren med fire hundredels sekund. Stafettgullet vann ho saman med Bärbel Podeswa, Renate Meißner og Regina Höfer.

Under europameisterskapen i 1971 i Helsingfors kom ho på sjuandeplass på 100 m og fekk ein sølvmedalje på 4x100 meter stafett. Tre år seinare vart ho nummer åtte på 200 m i EM i friidrett 1974 i Roma.

Kjelder
Denne artikkelen bygger på «Petra Kandarr» frå ,  den 26. august 2014.  
 

Tyske sprintarar
Europameistrar i friidrett for Aust-Tyskland
Nicole Duclos

Nicole Duclos () er ein fransk tidlegare friidrettsutøvar frå Périgueux i regionen Aquitaine. Ho vart europameister på 400 meter i 1969.

Duclos sette ny verdsrekord på 400 m med tida 51,72 sekundar då ho i 1969 vart europameister under meisterskapen i Aten. Ho slo landsmannen Colette Besson med to hundredels sekund. På 4x400 m stafett var dei to kvinnene med å sikre ein sølvmedalje til Frankrike. Duclos deltok i sommar-OL 1972 i München, men vart slått ut av 400-meter-tevlinga i semifinalane.

Åra 1969-72 vann Duclos kvart år 400-meteren i den franske friidretts-meisterskapen.

Kjelder
Denne artikkelen bygger på «Nicole Duclos» frå ,  den 26. august 2014.

Bakgrunnsstoff 
 

Franske sprintarar
Europameistrar i friidrett for Frankrike
Franske deltakarar under sommar-OL 1972
Friidrettsutøvarar under sommar-OL 1972
Lillian Board

Lillian Barbara Board () var ein britisk friidrettsutøvar som tevla på 400 m og 800 m, fødd i Durban i Sør-Afrika. Ho vann to gullmedaljar i EM i friidrett 1969, og ein sølvmedalje på 400 meter under OL 1968.

Aktiv
Board tok sølvmedaljen på 400 meter under dei olympiske sommarleikane i Mexico-byen hausten 1968, bakom gullmedaljøren Colette Besson frå Frankrike. Ho sette då britisk rekord med tida 52,12 sekundar.

I europameisterskapen 1969 i Aten tok ho gull på 800 meter og på 4×400 m stafett med Storbritannia. På den lange stafetten sprang ho siste etappen mot nettopp Frankrikes Colette Besson og slo henne på mållinja. Begge landa fekk notert den nye verdsrekordtida 3.30,8.

Etter å ha delteke på ein 800 m under eit stemne i London i juni 1970 slutta ho å trene, grunna store magesmertar. Om hausten vart det konstatert at ho hadde magekreft, og ho døydde på universitetsklinikken i München jula 1970.

Kjelder
Denne artikkelen bygger på «Lillian Board» frå ,  den 26. august 2014.  
 

Britiske sprintarar
Europameistrar i friidrett for Storbritannia
Olympiske sølvmedaljevinnarar for Storbritannia
Medaljevinnarar under sommar-OL 1968
Britiske deltakarar under sommar-OL 1968
Friidrettsutøvarar under sommar-OL 1968
Dorothy Hyman

Dorothy Hyman () er ein britisk tidlegare sprintar i friidrett frå landsbyen Cudworth i South Yorkshire. Ho vart europameister på 100 m i 1962 og tok to medaljar under sommar-OL 1960.

Aktiv
17 år gammal sprang Hyman andre etappen for Storbritannia sitt lag som fekk sølv på 4x100 m stafett i EM i friidrett 1958 i Stockholm. Under dei olympiske leikane i 1960 i Roma vann ho sølvmedaljen på 100 og bronsen på 200 m. 

Hyman vart europameister på 100 m i 1962 i Beograd, med same tid som tyske Jutta Heine, før ho så fekk sølv på 200 meter, bak nettopp Heine. I 4x100 m stafett var ho å vinne ein bronsemdalje.

Saman med Janet Simpson, Mary Rand og Daphne Arden tok Hyman og Storbritannia ein bronsemedalje på 4x100 m stafett også under olympiaden i 1964 i Tokyo.

Kjelder
Denne artikkelen bygger på «Dorothy Hyman» frå ,  den 26. august 2014.  
 

Britiske sprintarar
Europameistrar i friidrett for Storbritannia
Olympiske sølvmedaljevinnarar for Storbritannia
Olympiske bronsemedaljevinnarar for Storbritannia
Medaljevinnarar under sommar-OL 1960
Britiske deltakarar under sommar-OL 1960
Friidrettsutøvarar under sommar-OL 1960
Medaljevinnarar under sommar-OL 1964
Britiske deltakarar under sommar-OL 1964
Friidrettsutøvarar under sommar-OL 1964
Jutta Heine

Judith Heine, kjend som Jutta Heine, () er ein tysk tidlegare friidrettsutøvar frå Stadthagen i Niedersachsen som tevla for Vest-Tyskland og i olympisk samaheng eit alltysk lag. Ho vart europameister på 200 m i 1962, og vann to sølvmedaljar under sommar-OL 1960.

Aktiv
Under dei olympiske leikane i 1960 i Roma vann Heine sølvmedaljen på 200 meter bakom USA-amerikanske Wilma Rudolph. Også i 4x100 meter stafett fekk ho sølv, saman med landslagskollegaene Martha Langbein, Anni Biechl og Brunhilde Hendrix. 

Heine vart europameister på 200 m i Beograd i 1962. På 100 meter vart ho nummer to, på same tid som vinnaren Dorothy Hyman frå Storbritannia, endå ei sølvmedalje fekk Heine med seg frå 4x100 meter stafett. Ho deltok i sommar-OL 1964. Her vart ho diska etter to tjuvstartar på 200 mo og kom på femteplass med det alltyske lag på 4x100 m stafett.

Heine vann den vesttyske meisterskapen på 200 meter i 1959, 1961, 1962 og 1963. På 100 meter vart ho vesttysk meister i 1962.

Kjelder
Denne artikkelen bygger på «Jutta Heine» frå ,  den 26. august 2014.  
 

Tyske sprintarar
Medaljevinnarar under sommar-OL 1960
Tyske deltakarar under sommar-OL 1960
Friidrettsutøvarar under sommar-OL 1960
Tyske deltakarar under sommar-OL 1964
Friidrettsutøvarar under sommar-OL 1964
Albategnius

Albategnius er ei vollslette på månen med ein diameter på kring 120 km. Det er omgjeve av ein brei fjellkrans med toppar på opp til 2000–3000 m. Ho er kalla opp etter den arabiske astronomen Muhammad ibn Jābir al-Harrānī al-Battānī.

Albategnius ligg sør for krateret Hipparchus og i aust ligg Ptolemaeus og Alphonsus.

Nærliggande krater
På månekart er kratera plassert med bokstaven på sida av midpunktet av krateret som er nærast Albategnius.

Kjelder

Denne artikkelen bygger på «Albategnius» frå ,  den 26. august 2014. 
 oppgav desse kjeldene:

 
 
 
 
 
 
 
 
 
 
 
 

Ringfjell på månen